89 



Müller med de hos Ol. og Po. auførte Navne , kunne flere 

 Urigtigheder forklares derved. Da der intet sikkert kan siges 

 herom, er der paa Grund af Usikkerheden endnu en Mulighed 

 tilstede for Fejltagelser og en Berettigelse til Tvivl om flere 

 Arters Forekomst paa Island. 



1772 ledsagede Botanikeren Solander Englænderen Banks 

 paa en Rejse til Island. Ifølge Babington findes en stor Del 

 af hans indsamlede Arter i »British Museum« , hvor der 

 ogsaa findes et Katalog, forfattet af Solander, som dog efter 

 Babingtons Angivelse synes at indeholde Navne paa nogle 

 Planter, som hidrøre fra Koenigs og Zoëgas Flora. Skjønt 

 Hjaltalin næppe har kjendt Solanders Katalog, nævner jeg 

 dog dette for at gjøre opmærksom paa, at det, for saa vidt 

 det ikke ledsages af sikre Originalexemplarer , maa bruges 

 med Forsigtighed. Selv Ba. tvivler om Rigtigheden af flere 

 Angivelser ; desuden har Solander ikke selv samlet alle de 

 Planter, som findes i Kataloget, men om ikke faa siger han, 

 at han saae dem i Paulsens (Bjarne Povelsens ?) Herbarium, 

 men heri synes der at have været ikke faa Planter, som ikke 

 vare fra Island, f. Ex. Sedum album, Achillea Ptarmica, 

 Artemisia vulgaris, Monotropa Ilypopitys , Lysimachia Num- 

 mularia, Anagallis arvensis, Euphorbia Peplus. Hertil kom- 

 mer, at de fleste af Solander angivne Planter, som ikke ere 

 gjenfundne, ere fra »Havnefjord«, men hvis de virkelig voxe 

 der, skulde det være besynderligt, om de paa dette af Bo- 

 tanikere stærkt besøgte Sted aldrig senere skulde være fundne 

 hverken af Islændere eller Fremmede. — Kun ved faa af 

 Solanders Arter betegner Babington ved et !-Tegn, at han 

 selv har set dem. 



1780 rejste Færingen Mohr paa Island hovedsagelig for 

 at undersøge Jordarterne, men ogsaa for at iagttage Landets 

 Naturhistorie. Han var ikke Botaniker, og skjønt han synes 

 at have været en meget samvittighedsfuld Mand, kan man 

 derfor ikke ubetinget antage de af ham alene opførte Arter 

 for sikre. Jeg skal senere nævne Exempler. Hertil kommer, 



